A Mérce összegyűjtötte hol tüntetnek országszerte vasárnap egyrészt túlóratörvény, másrészt általában a kormány ellen.

Budapesten délután 3-tól, a Hősök teréről indul a tüntetés, amelyhez a Magyar Szakszervezeti Szövetség is csatlakozik.

A főváros mellett más városok sem akarnak lemaradni:

Szegeden 16 órakor a Rákóczi téren kezdődik a tiltakozás;

Békéscsabán szintén 16 órakor gyülekeznek a Békés megyei dolgozók;

Debrecenben 15 órakor, a Hajdú-bihari Napló szerkesztőségénél gyülekeznek;

Győrben 17 órakor a Városháza előtt gyülekeznek a tüntetők, csatlakozik hozzájuk az Audi Hungária Független Szakszervezet is;

Miskolcon is 17 órakor, a Búza téri templomnál lesz tüntetés, majd hétfőn reggel 7-től és délután 4-től is lesz egy-egy megmozdulás;

Veszprémben is készülődik egy séta, ennek időpontja azonban még nem világos.

Külföldön is lesz szolidaritási tüntetés, a Bristolban élő magyarok is vasárnap délután vonulnak utcára.

Kiemelt kép: 24.hu/Bielik istván